**დანართი № 1**

**შპს ,,ევროპის უნივერსიტეტი’’ აცხადებს ღია კონკურსს სამართლის, ჰუმანიტარულ და სოციალურ მეცნიერებათა ფაკულტეტზე შემდეგი აკადემიური თანამდებობების დასაკავებლად:**

**სამართლის საბაკალავრო საგანმანათლებლო პროგრამის ფარგლებში:**

* ერთი ასოცირებული პროფესორის ვაკანსია (აკადემიური ნიშნით) - სისხლის სამართლის მიმართულებით;
* ერთი ასოცირებული პროფესორის ვაკანსია (აკადემიური ნიშნით) - არასრულწლოვანთა მართლმსაჯულების მიმართულებით;

**განათლების ადმინისტრირების სამაგისტრო საგანმანათლებლო პროგრამის ფარგლებში:**

* ერთი პროფესორის ვაკანსიაა (პროფესიული ნიშნით) - განათლების ადმინისტრირების მიმართულებით;

**საკონკურსო (საკვალიფიკაციო) მოთხოვნები:**

**ასოცირებული პროფესორის აკადემიური თანამდებობის დასაკავებლად (აკადემიური ნიშნით) პირი უნდა აკმაყოფილებდეს შემდეგ მოთხოვნებს:**

ა) ჰქონდეს დოქტორის ან მასთან გათანაბრებული აკადემიური ხარისხი;

ბ) ჰქონდეს სამეცნიერო-პედაგოგიური მუშაობის არანაკლებ 3 წლიანი გამოცდილება;

გ) შესაბამისი სასწავლო კურსის/კურსების თემატიკის მიმართულებით გამოქვეყნებული (ბოლო 5 წლის განმავლობაში) უნდა ჰქონდეს სამეცნიერო პუბლიკაცია/პუბლიკაციები ან იყოს მათი თანაავტორი;

დ) ჰქონდეს შესაბამისი სასწავლო კურსის (სილაბუსის) შემუშავების გამოცდილება.

**პროფესორის აკადემიური თანამდებობის დასაკავებლად (პროფესიული ნიშნით) პირი უნდა აკმაყოფილებდეს შემდეგ მოთხოვნებს:**

ა) ჰქონდეს არანაკლებ მაგისტრის აკადემიური ხარისხი;

ბ) ჰქონდეს სამეცნიერო-პედაგოგიური მუშაობის არანაკლებ 5 წლიანი გამოცდილება;

გ) არანაკლებ 10 წლის სამუშაო გამოცდილება შესაბამის დარგში;

დ) ჰქონდეს შესაბამისი სასწავლო კურსის (სილაბუსის) შემუშავების გამოცდილება.

***საკონკურსო დოკუმენტაცია:***

**კონკურსში მონაწილეობის მსურველი ვალდებულია საბუთების წარმოდგენის ეტაპზე კომისიას ელექტრონულად (ელ. ფოსტაზე:** [**info@eu.edu.ge**](mailto:info@eu.edu.ge)**) წარმოუდგინოს შემდეგი დოკუმენტაცია:**

ა) განაცხადი კონკურსში მონაწილეობის მისაღებად, შესაბამისი დარგისა და აკადემიური თანამდებობის მითითებით. კონკურსანტის მიერ განაცხადი ივსება მხოლოდ ერთ პოზიციაზე/ერთ სფეროში. ავტობიოგრაფია (CV) ქართულ და ინგლისურ ენაზე, უნივერსიტეტის მიერ შემუშავებული რეზიუმეს ფორმატში (განაცხადის და CV-ის ფორმა იხილეთ შემდეგ ელექტრონულ [ბმულზე);](https://eu.edu.ge/ge/news/2575-samartlis-humanitarul-da-sotsialur-metsnierebata-pakultetze-akademiuri-tanamdebobebis)

ბ) პირადობის დამადასტურებელი დოკუმენტის ასლი;

გ) კვალიფიკაციის დამადასტურებელი საგანმანათლებლო დოკუმენტის/დოკუმენტების ასლები (უცხოეთში მიღებული განათლების, მათ შორის მეცნიერებათა კანდიდატის სამეცნიერო ხარისხის (დოქტორის აკადემიურ ხარისხთან გათანაბრებული) დიპლომის არსებობის შემთხვევაში კანდიდატი ვალდებულია წარმოადგინოს განათლების აღიარების დამადასტურებელი დოკუმენტი);

დ) უმაღლეს საგანმანათლებლო დაწესებულებაში პედაგოგიური გამოცდილების დამადასტურებელი დოკუმენტაციის ასლები და საკონკურსო თანამდებობის/დარგის ადეკვატური სამეცნიერო ნაშრომები, ან მათი ასლები (გამოქვეყნებული ბოლო 5 წლის განმავლობაში);

ე) შესაბამის დარგში პრაქტიკული გამოცდილების დამადასტურებელი დოკუმენტი;

ვ) შესაბამისი სილაბუსები (ნაბეჭდი ან ელექტრონული ვერსია);

ზ) „სქესობრივი თავისუფლებისა და ხელშეუხებლობის წინააღმდეგ მიმართული დანაშაულის ჩადენისთვის ნასამართლობის შესახებ“ შინაგან საქმეთა სამინისტროს მომსახურების სააგენტოს მიერ გაცემული ცნობა.

***კონკურსი ჩატარდება შპს ევროპის უნივერსიტეტის „პერსონალის შერჩევის წესის“ შესაბამისად და მოიცავს ორ ეტაპს:***

1. პირველი ეტაპი - კონკურსანტების მიერ წარმოდგენილი საბუთების გადარჩევა-შეფასება.
2. მეორე ეტაპი - საჩვენებელი ლექციის ჩატარება.

***კონკურსის ვადები:***

* კონკურსი გამოცხადებულია 2025 წლის 21 თებერვლიდან;
* აკადემიური თანამდებობის დაკავების მსურველთა საბუთების მიღება იწარმოებს 2025 წლის 24 მარტიდან 28 მარტის ჩათვლით;
* კონკურსის პირველი ეტაპი ჩატარდება არაუგვიანეს 2025 წლის 4 აპრილისა;
* კონკურსის მეორე ეტაპი ჩატარდება არაუგვიანეს 2025 წლის 10 აპრილისა;
* კონკურსის შედეგების გაცნობა კონკურსანტებისთვის არაუგვიანეს 2025 წლის 11 აპრილისა;
* კონკურსანტის მიერ სააპელაციო განაცხადის წარმოდგენის ვადაა 2025 წლის 14 აპრილიდან 15 აპრილის ჩათვლით.

***საკონტაქტო ინფორმაცია კონკურსანტებისათვის***

კონკურსანტთა განაცხადების მიღებას, რეგისტრაციას უზრუნველყოფს ევროპის უნივერსიტეტის საქმისწარმოების სამსახური, ხოლო კონკურსანტთა კონსულტირებას ადამიანური რესურსების მართვის სამსახური.

საკონტაქტო რეკვიზიტები: **დ. გურამიშვილის გამზ. N76; ტელ: 032 2 000 171**